|  |
| --- |
| Fergie |
|  
Fergie 2009 m. Paryžiuje |
| Biografija |
| Pilnas vardas | Stacy Ann Ferguson |
| Dar žinoma | Fergie |
| Gimė | 1975 m. kovo 27 d. (48 metai) Hacienda Heights, Kalifornija, JAV |
| Kilmė | Whittier, Kalifornija, JAV |
| Žanrai | Hiphopas, R&B, pop |
| Veikla | dainininkė, šokėja, dainų autorė, aktorė |
| Aktyvumo metai | 1984–dabar |
| Įrašų kompanija | A&M Records, Interscope Records, will.i.am music group |
| Susijusi veikla | Black Eyed Peas, Wild Orchid, Timbaland, John Legend, Josh Duhamel, Jennifer Love Hewitt |
| Svetainė | www.fergie.com |

**Stacy Ann Ferguson** (geriau žinoma savo slapyvardžiu **Fergie**; g. 1975 m. kovo 27 d.) – JAV vokalistė, šokėja, aktorė, reperė, modelis ir dainų autorė.

Ji yra buvusi vaikams skirtos televizijos laidos „Kids Incorporated" ir grupės „Wild Orchid" narė. Šiuo metu ji yra hiphopo/pop grupės „The Black Eyed Peas" vokalistė, taip pat ir solo dainininkė. 2006 m. ji išleido albumą „The Dutchess", kuris buvo parduotas 6 mln. tiražu visame pasaulyje.

Biografija
----------

### Vaikystė

Ferguson gimė *Hacienda Heights*, Kalifornijoje. Jos motina yra Terri Jackson, tėvas Patrick Ferguson. Ji turi vienintelę seserį Daną, kuri yra aktorė. Fergie tėvai turi airių, škotų ir meksikiečių kraujo, be to, jie yra Romos katalikai. Kadangi jos tėvai buvo katalikai mokytojai, ji užaugo priemiestyje ir laikėsi griežtų katalikiškų taisyklių ir vertybių. Ferguson lankė Mesa Robles pagrindinę mokyklą ir Glen A. Wilson vidurinę mokyklą. Mokykloje ji mokėsi vien dešimtukais ir netgi buvo rašybos konkurso nugalėtoja.

### Asmeninis gyvenimas

2009 m. sausio 10 d. Ferguson susituokė su aktoriumi Josh Duhamel. Jie susitiko 2004 m. Duhamel serialo „Las Vegasas" filmavimo aikštelėje, kai jinai su grupe „Black Eyed Peas" pasirodė šiame seriale. Ir nuo tol jie draugauja. Ferguson ir Duhamel 2007 m. kartu nusipirko namą Los Andžele.

Kai 2001 m. Fergie paliko grupę „Wild Orchid", Fergie, netekusi mėgiamos veiklos, puolė į neviltį. Ir kartą visai netyčia pabandžiusi narkotikų, ji jau nebegalėjo sustoti. Tik po dvejų metų tėvų verčiama Fergie ėmė lankytis reabilitacijos klinikoje.

Būdama 18-kos be narkotikų, Fergie pabandė liesbietiškus santykius. 2009 m. Fergie prisipažino, kad yra biseksuali.

Ferguson keliuose interviu pasakojo, jog yra nuolatinė hipnozės terapijos klientė, jai tai padeda atsilaiduoti ir nevartoti narkotikų.

### Aktorės karjera

Vaikystėje motinos paraginta Fergie pradėjo įgarsinti animacinių filmukų herojus ir reklamas, tačiau išgarsėjo, kai nuėjo į populiarų vaikams skirtą televizijos šou. Šis televizijos šou, į kurį atėjo septynmetė Stacy, vadinosi „Kids Incorporated", jame ji išbuvo nuo 1984 iki 1989 m. Fergie taip pat įgarsino Sally Brown dviejuose Charlie Brown filmuose „It’s Flashbeagle, Charlie Brown" (1984) ir „Snoopy’s Getting Married, Charlie Brown" (1985). 1994 m. ji pasirodė „Fox" TV komedijoje „Vedęs ir turi vaikų", kur atliko Ann rolę.

2003 m. Ferguson animacinio serialo „Rocket Power" specialiame filme „Reggie’s Big Beach Break", rodytame per „Nickelodeon", įgarsino pop žvaigždę vardu Shaffika. 2005 m. Fergie turėjo pasirodyti filme „Rūkas", tačiau turėjo atsisakyti dėl kontrakto ribojimų. 2006 m. ji pasirodė filme „Poseidonas", o 2007 m. ji atliko nemenką vaidmenį filme „Teroro planeta".

2009 m. bus išleistas miuziklinis filmas pavadinimu „Devyni", kuriame Fergie atliko vieną iš pagrindinių vaidmenų.

Muzikinė karjera
----------------

### 1991–2001: „Wild Orchid"

*Pagrindinis straipsnis – Wild Orchid*.
„Wild Orchid" susikūrė tada, kai dar grupės narės dar buvo paauglės. Dainų autorius Bobby Sandstrom padėjo grupei parašyti ir įrašyti demo dainas. Jos pirmiausiai pasirašė kontraktą su kompanija „Sony Publishing", o 1994 m. grupė pasirašė kontraktą su įrašų kompanija „RCA Records".
1996 m. grupė išleido pirmąjį singlą pavadinimu „At Night I Pray". 1997 m. grupė išleido savo debiutinį albumą, pavadinimu „Wild Orchid". Albumas buvo parduotas daugiau nei vieno milijono tiražu pasauliniu mastu. Iš albumo buvo išleisti singlai „Talk to Me" (kuris buvo panaudotas filme „Skuba tik kvailiai"), „At Night I Pray" ir „Supernatural".

1997 m. pabaigoje grupė pradėjo koncertinį turą su „98 Degrees" ir „'NSYNC" bei išleido antrąjį studijinį albumą „Oxygen", kuriame buvo singlas „Be Mine". „

2001 m. jos išleido singlą „Stuttering (Don't Say)". Tai buvo paskutinis grupės singlas, kuriame buvo Stacy vokalai. 2003 m. Stacy pasivadinusi Fergie prisidėjo prie hiphopo grupės „Black Eyed Peas".

2003 m. „Wild Orchid" sudarė tik Renee ir Stefanie. Jų ketvirtasis albumas „Hypnotic" patyrė komercinę nesėkmę. 2004 m. įrašų kompanija atsisakė bendradarbiauti su grupe, kadangi grupė per tiek metų taip ir netapo populiari, ir buvo nuostolinga, grupė oficialiai išsiskyrė.

### 2003–dabar: „The Black Eyed Peas"

Fergie 2004 m.
*Pagrindinis straipsnis – The Black Eyed Peas*.
Viename vakarėlyje Stacy susipažino su grupės „Black Eyed Peas" solistais. Jiems tuo metu reikėjo pritariančios merginos singlui „Shut Up" įrašyti. Po šios dainos sekė dar keturios ir galiausiai dainininkei pasiūlė likti su jais. Fergie su grupe sėkmingai išleido tris studijinius albumus. Albumas „Elephunk" buvo pirmasis komerciškai sėkmingas albumas bei pirmasis albumas su Fergie, kuri pakeitė Kim Hill. Ketvirtasis grupės albumas bei antrasis su Fergie „Monkey Business" pelnė grupei 4 „Grammy" nominacijas, iš kurių dvejas laimėjo. Pasak IFPI, Europoje buvo parduota daigiau nei 2 milijonai albumo kopijų. Iš viso albumas parduotas 10 milijonų tiražu pasaulyje, ir tai yra kol kas sėkmingiausias BEP albumas. Penktasis grupės albumas „The E.N.D." išleistas 2009 m. turi du pirmos vietos singlus.

### 2006–dabar: solinė karjera

*Pagrindinis straipsnis – The Dutchess*.
Po dviejų sėkmingų „Black Eyed Peas" išleistų albumų, Ferguson pradėjo galvoti apie solinį albumą. Pirmiausiai ji įrašė dvi dainas filmui „Poseidonas". Ir 2006 m. rugsėjo 19 d. išėjo solinis Fergie debiutinis albumas „The Dutchess". Tačiau tai nereiškė, jog Stacy paliko „Black Eyed Peas", grupė ruošėsi išleisti trečiąjį albumą su Fergie. Be to, Will.I.Am buvo pagrindinis šio albumo prodiuseris.

Pirmasis singlas iš albumo buvo „London Bridge", kuris yra taip pat pirmasis Fergie singlas pasiekęs #1-ąją vietą JAV Billboard Hot 100 tope. Antrasis singlas „Fergalicious" pasiekė #2 vietą Billboard Hot 100 tope po kelių mėnesių. Tačiau, „Fergalicious" įstengė JAV Pop 100 tope pasiekė aukščiausiąją vietą ir topo pirmame dešimtuke išbuvo net keturiolika savaičių. „Fergalicious" buvo labai sėkmingas parsisiuntimo singlas, ši daina buvo atestuota dukart platinine JAV tik dėl parsisiuntimo, ir tai yra pavykę tik kelioms dainoms. Iki 2008 m. „Fergalicious" buvo parsisiųsta daugiau nei 2 740 000 kartų vien JAV, ir tai yra viena iš dešimties daugiausiai parsisiųstų dainų JAV muzikos istorijoje. Trečiasis singlas „Glamorous" 2007 m. tapo antruoju Fergie pirmos vietos singlu JAV. Daina Lietuvoje pasiekė #4 vietą, o remiksas su „Space Cowboy" # 11 vietą. Ketvirtasis singlas buvo pasaulinis hitas. „Big Girls Don't Cry" tapo trečiuoju Fergie pirmos vietos singlu JAV Billboard Hot 100 tope. Daina buvo nominuota „Grammy" apdovanojimui kategorijoje „Geriausias moters pop vokalo pasirodymas", daina nelaimėjo apdovanojimo, bet tai pirmasis Fergie solo kūrinys nominuotas „Grammy". Australijoje, Brazilijoje, Kanadoje, Airijoje, Naujoje Zelandijoje, Meksikoje, Austrijoje, Rumunijoje, Kroatijoje ir JK ir JAV ši daina pasiekė aukščiausiąja pirmąją vietą. „Big Girls Don’t Cry" tapo sėkmingiausia Fergie daina pasaulyje. Australijoje ARIA tope ji buvo atestuota dukart platinine, kai buvo parduota daugiau nei 140 000 kopijų, ir tapo didžiausiu metų singlu. Nors Naujoje Zelandijoje daina #1 vietoje RIANZ tope pabuvojo tik vieną savaitę, „Big Girls Don’t Cry" tapo ketvirtuoju sėkmingiausiu singlu RIANZ muzikos istorijoje. Penktasis singlas iš albumo „Clumsy" tapo penktuoju Top 10-tuko singlu JAV ir Australijoje.

Taip pat 2007 m. birželio 1 d. pasirodė princesei Dianai skirtame koncerte ir atliko dainas „Glamorous" ir „Big Girls Don’t Cry".

2007 m. lapkričio 18 dieną Ferguson laimėjo „Pop or Rock „Favorite Female Artist" kategorijoje „American Music Awards" apdovanojimuose. Paskui jos daina „Big Girls Don’t Cry" pelnė „Grammy" nominaciją kategorijoje „Best Female Pop Vocal Performance", tačiau apdavonojimas atiteko Amy Winehouse.

Daina „Labels or Love" buvo įrašyta kaip filmo „Seksas ir miestas" garso takelis. Ferguson bendradarbiavo su Japonijos dainininke Kumi Koda. Jos įrašė dainą „That Ain’t Cool". Singlas debiutavo dvidešimt antroje topo „Oricon Weekly Single Top" vietoje. Fergie taip pat atliko dainą „Beat It 2008" su Michael Jackson 25 metų albumo „Thriller" atminimui.

Diskografija
------------

*Pagrindinis straipsnis – Fergie diskografija*.
*Pagrindinis straipsnis – The Black Eyed Peas diskografija*.
### Solo albumai

* 2006: *The Dutchess*

Filmografija
------------

|  |  |  |  |
| --- | --- | --- | --- |
| Metai | Pavadinimas | Vaidmuo | Žanras |
| 1984 | *It’s Flashbeagle, Charlie Brown* | Sally Brown | Animacija |
| 1985 | *Snoopy’s Getting Married, Charlie Brown* | Sally Brown | Animacija |
| 1986 | *Pabaisa spintoj* | Lucy | Komedija/siaubo |
| 1998 | *Pakeleivingas kaleivis* | Girl | Komedija/drama/siaubo |
| 2005 | *Būk kietas* | Save | Komedija |
| 2006 | *Instant Def* | Ella/Loca | Reklaminiai interneto filmukai |
| 2006 | *Poseidonas* | Gloria | Veiksmo |
| 2007 | *Teroro planeta* | Tammy Visan | Veiksmo/siaubo |
| 2009 | *Devyni* | Saraghina | Miuziklas |
| 2010 | *Marmadukas* | skotu avigane | Animacija |

Apdovanojimai ir nominacijos
----------------------------

Fergie 2007 m. MuchMusic Video apdovanojimuose

| Metai | Teikėjas | Kategorija | Rezultatas |
| --- | --- | --- | --- |
| 2007 | MTV Australian Video Music Awards | Seksualiausias vaizdo klipas:„Fergalicious" | Laimėjo |
| MuchMusic Video Awards | Geriausias tarptautinis vaizdo klipas:„Fergalicious" | Laimėjo |
| Žmonių pasirinkimas: Mėgstamiausia tarptautinė atlikėja:„Fergalicious" | Nominacija |
| Teen Choice Awards | Pasirinkimas tarptautinė atlikėja | Laimėjo |
| MTV Video Music Awards | Geriausia atlikėja | Laimėjo |
| Geriausias pop vaizdo klipas: „Fergalicious" | Laimėjo |
| Los Premios MTV Latinoamérica | Mejor Artista Nuevo Internacional (Geriausia naujausia tarptautinė atlikėja) | Laimėjo |
| World Music Awards | Pasaulio geriausiai R&B įrašus parduodantis atlikėjas | Nominacija |
| Pasaulio geriausiai įrašus parduodantis naujas atlikėjas | Laimėjo |
| American Music Awards | Geriausias pop/rokas atlikėjas | Laimėjo |
| Billboard Year-End Chart\*\* | Metų atlikėjas | Nominacija |
| Metų atlikėja | Laimėjo |
| Billboard Hot 100 metų atlikėjas | Nominacija |
| Billboard Hot 100 metų atlikėja | Laimėjo |
| Geriausia dainų parsisiuntimo atlikėja | Laimėjo |
| Geriausios dainos parsisiųsti | Laimėjo |
| Pop 100 metų atlikėja | Laimėjo |
| 2008 | Grammy | Geriausias moters pop vokalo pasirodymas:„Big Girls Don't Cry" | Nominacija |
| People's Choice Awards | Mėgstamiausia atlikėja | Laimėjo |
| MuchMusic Video Awards | Geriausias tarptautinis vaizdo klipas | Laimėjo |
| Nickelodeon Kids' Choice Awards | Mėgstamiausia atlikėja | Laimėjo |
| Juno Awards | Geriausias tarptautinis albumas | Laimėjo |
| ASCAP | Metų daina:„Big Girls Don’t Cry" | Laimėjo |
| MTV Video Music Awards Japan | Geriausias atlikėjos vaido klipas:„Big Girls Don’t Cry" | Laimėjo |
| MTV Asia Awards | Geriausia tarptautinė atlikėja | Nominacija |
| Vaizdo klipo žvaigždė – „Clumsy" | Nominacija |
| 2009 | People's Choice Awards | Mėgstamiausias garso takelis:„Labels or Love" | Nominacija |
| MTV Video Music Awards Japan | Geriausias bendradarbiavimo klipas: „Party People" | Laimėjo |
|

\*\*Nebuvo 2007 m. Billboard muzikos apdovanojimų, todėl laimėtojai buvo paminėti metų gale, topų sąraše.

Šaltiniai
---------

1. ↑  „Interview with Stacy Ferguson". Canoe.ca.
2. ↑  „Fergie Singer, age 32 Independent, The (London)". BNET.com. Suarchyvuotas originalas 2009-02-09. Nuoroda tikrinta 2009-06-30. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  Tannenbaum, Rob (2007-12-17). „Fergie: Woman of the Year". Suarchyvuotas originalas 2009-02-08. Nuoroda tikrinta 2008-09-28. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba) *Blender*
4. ↑  „Give Peas A Chance Article". Blender. Suarchyvuotas originalas 2009-02-15. Nuoroda tikrinta 2009-06-30. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
5. ↑  „Lindsey Lohan Digs Fergie's Handbags". Entertainment Tonight. 2007-11-13. Suarchyvuotas originalas 2008-04-18. Nuoroda tikrinta 2008-06-29. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
6. ↑  „It's Official: Fergie & Josh Are Married!". *People*. 2009-01-10. Nuoroda tikrinta 2009-01-13.
7. ↑  „Josh Duhamel Reveals His Pick-Up Line on Fergie". People. 2007-06-19.[neveikianti nuoroda]
8. ↑  name=„STLtoday">Henerson, Evan (2008-08-21). „Fergie tries to find balance in her chaotic life". Suarchyvuotas originalas 2009-03-16. Nuoroda tikrinta 2008-09-20. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
9. ↑  „Fergie: I was a lesbian". Mirror.co.uk.
10. ↑   Archyvuota kopija 2009-07-03 iš Wayback Machine projekto.
11. ↑  „Black Eyed Peas - Fergie Goes Hypnotic". Contact Music. Suarchyvuotas originalas 2009-04-21. Nuoroda tikrinta 2009-06-30. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
12. ↑  „Fergie Uses Hypnotherapy to Fight Meth Urge at The Insider". Dotspotter. Suarchyvuotas originalas 2008-10-11. Nuoroda tikrinta 2009-06-30. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
13. ↑  „The Fog Review". Variety.
14. ↑
15. ↑
16. ↑
17. ↑  „Fergie Discography and Lyrics". Stagestars.net. Suarchyvuotas originalas 2008-10-12. Nuoroda tikrinta 2008-08-05. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
18. ↑  „Fergie – Artist Chart History". *Allmusic*. Nuoroda tikrinta August 4, 2007.
19. ↑  LCC[neveikianti nuoroda]
20. ↑   Archyvuota kopija 2008-12-08 iš Wayback Machine projekto. *Charts.org.nz*
21. ↑  „2007 AMA Winners". ABC. Suarchyvuotas originalas 2008-12-04. Nuoroda tikrinta 2009-03-17. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
22. ↑  „Information: Koda Kumi Official Website". Suarchyvuotas originalas 2008-06-25. Nuoroda tikrinta 2009-03-17. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
23. ↑

Nuorodos
--------

|  |  |
| --- | --- |
|  | **Vikiteka: Stacy Ferguson** – vaizdinė ir garsinė medžiaga  |

* Oficiali svetainė internete
* Apie Fergie IMDb.com
* Fergie „MySpace" puslapis
* Oficialus Fregie „Youtube" kanalas
* Stacy Ferguson svetainėje Last.fm

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RFergie |
| --- |
|  |
| Albumai | 
*The Dutchess* (2006) |
|  |
| Singlai | 
„London Bridge" · „Fergalicious" · „Glamorous" · „Big Girls Don't Cry" · „Clumsy" |
|  |
| Reklaminiai singlai | 
„Here I Come" · „Finally" · „Labels or Love" |
|  |
| Kiti singlai | 
„Impacto (remix)" · „The Look of Love" · „Party People" · „That Ain't Cool" · „Just Stand Up" |
|  |
| Turai | 
Verizon VIP Tour |
|  |
| Susiję straipsniai | 
Diskografija · Wild Orchid · Kids Incorporated · Black Eyed Peas |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RThe Black Eyed Peas |
| --- |
|  |
| **will.i.am** · **apl.de.ap** · **Taboo** · **Fergie**  Kim Hill |
|  |
| Studijiniai albumai | 
*Behind the Front* · *Bridging the Gap* · *Elephunk* · *Monkey Business* · *The E.N.D.* |
|  |
| Kiti albumai | 
*Grass Roots* · *Renegotiations: The Remixes* |
|  |
| DVD | 
*Behind the Bridge to Elephunk* · *Bring in the Noise, Bring in the Phunk* · *Live from Sydney to Las Vegas* |
|  |
| Singlai | 
„Request Line" · „Where Is the Love?" · „Shut Up" · „Hey Mama" · „Let's Get It Started" · „Don't Phunk with My Heart" · „Don't Lie" · „My Humps" · „Pump It" · „Mas Que Nada" · „Bebot" · „Boom Boom Pow" · I Gotta Feeling · „Meet Me Halfway" |
|  |
| Turai | 
Monkey Business Tour · Honda Civic Tour · Black Blue & You Tour · The E.N.D World Tour |
|  |
| Susiję straipsniai | 
Diskografija · Atban Klann |

 |